CELEX: 62009TN0079
Language: bg
Date: 2009-02-20 00:00:00
Title: Дело T-79/09: Жалба, подадена на 20 февруари 2009 г. — Франция/Комисия

16.5.2009   
            
            
               BG
            
            
               Официален вестник на Европейския съюз
            
            
               C 113/37
            
         Жалба, подадена на 20 февруари 2009 г. — Франция/Комисия
   (Дело T-79/09)
   2009/C 113/75
   Език на производството: френски
   
      Страни
   
   
      Жалбоподател: Френска република (представители: E. Belliard, G. de Bergues и A.-L. Vendrolini)
   
      Ответник: Комисия на Европейските общности
   
      Искания на жалбоподателя
   
   
               —
            
            
               да се отмени обжалваното решение,
            
         
               —
            
            
               да се осъди Комисията да заплати съдебните разноски.
            
         
      Правни основания и основни доводи
   
   С настоящата жалба жалбоподателят иска отмяната на Решение C(2008) 7846 окончателен на Комисията от 10 декември 2008 г., с което Комисията е приела, че вноските, първоначално доброволни, а впоследствие задължителни, които междуотрасловите организации събират от членовете на представляваните от тях професии, с цел финансиране на дейностите, които тези организации могат да извършват, са мярка, която представлява държавна помощ по смисъла на член 87, параграф 1 ЕО.
   В подкрепа на своята жалба жалбоподателят изтъква по същество правно основание, изведено от:
   
               —
            
            
               непознаване на понятието за държавна помощ по смисъла на член 87, параграф 1 ЕО, доколкото Комисията е приела, противно на поддържаното от френското правителство, че тези доброволни задължителни вноски представлявали парафискални такси, тоест държавни ресурси, въпреки че:
               
                           —
                        
                        
                           процедурата за признаване на междуотрасловите организации, както и процедурата за разширяване на междуотрасловите споразумения не можели да се считат за средства, с които държавата изпълнява дадена политика, която тя предварително е определила,
                        
                     
                           —
                        
                        
                           ставката, размерът, предназначението и използването на доброволните задължителни вноски били определени от междуотрасловите организации в техните споразумения, без намесата на публичните органи на нито един стадий,
                        
                     
                           —
                        
                        
                           доброволните задължителни вноски били задължително използвани за финансиране на дейността, за която са предназначени и никога не били предоставяни на разположение на публичните органи,
                        
                     
                           —
                        
                        
                           лицата, дължащи доброволна задължителна вноска, се възползвали задължително от дейности, финансирани с последната и всички оператори в даден отрасъл понасяли нейната тежест в качеството си на купувачи или продавачи на съответния продукт.